**ΕΝΩΤΙΚΗ ΑΓΩΝΙΣΤΙΚΗ ΚΙΝΗΣΗ ΠΥΡΟΣΒΕΣΤΩΝ**

**. Της Ένωσης Υπαλλήλων Πυροσβεστικού Σώματος Περιφέρειας Στερεάς Ελλάδας .**

Τηλ.: **6974881331,** web site: [**www.eakp.gr**](http://www.eakp.gr/), email: **info@eakp.gr**

 **Λαμία 30 Ιουλίου 2025**

 **Προς: Προεδρείο Δ.Σ. Ε.Υ.Π.Σ. Περ/ρειας Στερεάς Ελλάδας**

 **Κοιν/ση: Μέλη Ε.Υ.Π.Σ Περ/ρειας Στερεάς Ελλάδος – Μ.Μ.Ε.**

**Θέμα: «Πρόταση για συζήτηση θεμάτων ως προ ημερήσια διάταξη στο Δ.Σ. της Ένωσης που θα πραγματοποιηθεί την Παρασκευή 1/8/2025».**

**Συνάδελφοι,** η **Ε**νωτική **Α**γωνιστική **Κ**ίνηση **Π**υροσβεστών Στερεάς Ελλάδος, υποβάλλει τα παρακάτω σοβαρά θέματα για να συζητηθούν στην προ ημερήσια διάταξη, στη συνεδρίαση του Διοικητικού Συμβουλίου για την **Παρασκευή 1/8/2025.**

**Θέμα 1ο προ Ημερήσιας Διάταξης: «Συζήτηση για την νομιμότητα της κλήσης σε 24ωρη εργασία - 24ωρη ανάπαυση του προσωπικού από τις διοικήσεις καθώς και την κλήση σε εργασία την ίδια μέρα που τελειώνει η 24ωρη βάρδια (Β ετοιμότητα)».**

Μετά τις καταγγελίες που δεχτήκαμε από συναδέρφους για το ζήτημα της **εφαρμογής του συστήματος εναλλαγής ωραρίου εργασίας 24ωρη εργασία – 24ωρη ανάπαυση**, καθώς και την κλήση σε εργασία την ίδια μέρα που τελειώνει η 24ωρη βάρδια (στην Β ετοιμότητα) όπως εφαρμόζεται σήμερα σε αρκετές υπηρεσίες και κλιμάκια , **οι πυροσβέστες φτάνουν να εργάζονται 32 έως 48 ώρες συνεχόμενες!!!**

Το σύστημα αυτό, παρότι εφαρμόζεται ευρέως σε καταστάσεις Γενικών Επιφυλακών, **δεν φαίνεται να καλύπτεται πλήρως από ρητή νομοθετική ή κανονιστική ρύθμιση** ως ωράριο, με αποτέλεσμα να προκύπτουν:

* ερωτήματα ως προς τη **νομιμότητα και την θεσμική του ισχύ**,
* προβληματισμοί για την **υγειονομική και επαγγελματική ασφάλεια** του προσωπικού,
* ενδεχόμενες **εργασιακές αμφισβητήσεις ή προσφυγές**,
* και διαφορές στην εφαρμογή μεταξύ υπηρεσιών.

**Ζητείται από το Διοικητικό Συμβούλιο:**

1. Να **διαπιστώσει αν υπάρχει νομική ή κανονιστική βάση** που προβλέπει το σύστημα 24ωρης εναλλαγής σε εργασία και 24ωρης ανάπαυσης ως ωράριο λειτουργίας κατά την εφαρμογή της γενικής επιφυλακής.
2. Να διαπιστωθεί εάν **υπάρχει νομική ή κανονιστική βάση** για την κλήση σε εργασία την ίδια μέρα που τελειώνει η 24ωρη βάρδια.
3. Να αποφασίσει εάν θα προβεί σε **ενέργειες προς το Αρχηγείο ή το αρμόδιο Υπουργείο** για την παράνομη εφαρμογή του.

Το θέμα αυτό κατατίθεται με στόχο την **προστασία των εργαζομένων** την **διερεύνηση σαφούς νομικής βάσης**, και την **ομοιομορφία στην εφαρμογή του ωραρίου** σε όλο το εύρος των υπηρεσιών.

**Θέμα 2ο προ Ημερήσιας Διάταξης: Για την περικοπή των ημερήσιων αναπαύσεων (ρεπό).**

Θέτουμε υπόψη σας το θέμα της **περικοπής ημερήσιων αναπαύσεων (ρεπό) του πυροσβεστικού προσωπικού,** που σε αρκετές περιπτώσεις εφαρμόζεται χωρίς σαφή αιτιολογία ή πρόβλεψη στην κείμενη νομοθεσία. Η ημερήσια ανάπαυση δεν αποτελεί απλώς διευκόλυνση, αλλά θεμελιώδες εργασιακό δικαίωμα, το οποίο προστατεύεται από **το Π.Δ. 210/1992, που ρυθμίζει τη λειτουργία του Πυροσβεστικού Σώματος,** Τον **Ν. 3850/2010**, που αφορά την υγεία και ασφάλεια των εργαζομένων. **Την σχετική διαταγή του Α.Π.Σ. με αρθ. Πρωτ. 25566 Φ105.6 θέμα**: **«Ετοιμότητα προσωπικού»** που είχε εκδοθεί στις 25 Μαΐου 2001 και καθορίζει ρητά ότι ρεπό και άδειες κόβονται μόνο με έγγραφη διαταγή του αρχηγού.

 **Η συστηματική ή αυθαίρετη περικοπή των ρεπό, θέτει σε κίνδυνο την υγεία και ασφάλεια των πυροσβεστών, επηρεάζει αρνητικά την επιχειρησιακή τους ετοιμότητα και συνιστά παραβίαση της νομοθεσίας.**

Εισηγούμαστε:

1. **Να ζητηθεί από τη Διοίκηση τεκμηριωμένη απάντηση** για τη νομιμότητα και τα κριτήρια περικοπής των ρεπό.

3. **Να απαιτηθεί η αποκατάσταση της τακτικής και δίκαιης χορήγησης ημερήσιων αναπαύσεων**, όπου αυτό έχει διαταραχθεί.

4. **Να υπογραμμιστεί πως η διασφάλιση της υγείας και ισορροπίας του προσωπικού** αποτελεί προϋπόθεση για την αποτελεσματικότητα της Υπηρεσίας. **Η υπηρεσιακή πειθαρχία και η επιχειρησιακή επάρκεια δεν εξασφαλίζονται με εξάντληση του προσωπικού, αλλά με σεβασμό στα δικαιώματα και τις ανάγκες του.**

**Θέμα 3ο προ Ημερήσιας Διάταξης: «Διαμονή πυροσβεστικών υπάλληλων σε κατάλληλα καταλύματα».**

**Μετά από καταγγελίες που λάβαμε** σας ενημερώνουμεότιυπάλληλοι που ξεκίνησαν από τη Στερεά Ελλάδα με προορισμό την Κορινθία για την αντιμετώπιση πυρκαγιάς, τελικά μετακινήθηκαν στα Κύθηρα, όπου κλήθηκαν να καλύψουν 24ωρες βάρδιες, εναλλασσόμενοι ανά δύο άτομα. Παρά τις αυξημένες απαιτήσεις της αποστολής, **δεν υπήρξε καμία πρόβλεψη για την κατάλληλη διαμονή και ξεκούραση του προσωπικού.** Ο χώρος του τοπικού Κλιμακίου αποδείχθηκε ανεπαρκής, για την φιλοξενία των συναδέλφων, με αποτέλεσμα οι υπάλληλοι να μην έχουν την δυνατότητα να ξεκουραστούν μετά την συμμέτοχή τους στις επιχειρήσεις κατάσβεσης. **Μετά από σχετικές διαμαρτυρίες, τους προτάθηκε να φιλοξενηθούν σε Μοναστήρι,** το οποίο ωστόσο δεν διαθέτει τις βασικές συνθήκες διαβίωσης, συγκεκριμένα, δεν παρέχεται πρόσβαση σε μπάνιο.

**Η αδιαφορία και η ανεπάρκεια των υπευθύνων δεν έχει προηγούμενο!**

**Ζητάμε άμεση παρέμβαση για την εξασφάλιση κατάλληλων συνθηκών διαβίωσης και ξεκούρασης του προσωπικού.**

**Η προστασία του φυσικού περιβάλλοντος δεν μπορεί να βασίζεται στην εξάντληση και την υποβάθμιση της ανθρώπινης αξιοπρέπειας.**

**ΓΙΑ ΤΗΝ ΕΝΩΤΙΚΗ ΑΓΩΝΙΣΤΙΚΗ ΚΙΝΗΣΗ ΠΥΡΟΣΒΕΣΤΩΝ**

**Το μέλος του Δ.Σ. της Ε.Υ.Π.Σ. Στέρεας Ελλάδος**

 **Κώστας Κέκης**